pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วธ.ชู “เชียงใหม่” ต้นแบบพัฒนาศักยภาพเด็กพิการในด้านนาฏศิลป์-ดนตรีไทย  เตรียมขยายผลโครงการทั่วทุกภูมิภาค  สร้างโอกาสให้เด็กพิการทั่วประเทศ  คัดเลือกนักเรียนพิการมาแสดง ฉลองไทยเสนอขึ
วันพุธที่ 27 มิถุนายน 2561
วธ.ชู “เชียงใหม่” ต้นแบบพัฒนาศักยภาพเด็กพิการในด้านนาฏศิลป์-ดนตรีไทย  เตรียมขยายผลโครงการทั่วทุกภูมิภาค  สร้างโอกาสให้เด็กพิการทั่วประเทศ  คัดเลือกนักเรียนพิการมาแสดง ฉลองไทยเสนอขึ
วธ.ชู “เชียงใหม่” ต้นแบบพัฒนาศักยภาพเด็กพิการในด้านนาฏศิลป์-ดนตรีไทย
เตรียมขยายผลโครงการทั่วทุกภูมิภาค  สร้างโอกาสให้เด็กพิการทั่วประเทศ
คัดเลือกนักเรียนพิการมาแสดง ฉลองไทยเสนอขึ้นทะเบียนโขนมรดกโลก-วันเด็กแห่งชาติ
วันที่25มิถุนายน2561ที่โรงละครวิทยาลัยนาฏศิลป์เชียงใหม่ จังหวัดเชียงใหม่ นายวีระ โรจน์พจนรัตน์ รัฐมนตรีว่าการกระทรวงวัฒนธรรม(รมว.วธ.) เป็นประธานในพิธีไหว้ครูและเปิดการแสดง “นาฏศิลป์ ดนตรีไทยสําหรับผู้พิการ” ประจําปี2561โดยนักเรียนผู้พิการด้านต่างๆ จากโรงเรียนโสตศึกษาอนุสารสุนทร โรงเรียนกาวิละอนุกูล และโรงเรียนสอนคนตาบอดภาคเหนือในพระบรมราชินูปถัมภ์แสดงนาฏศิลป์และดนตรีไทย อาทิ การแสดงโขน เรื่องรามเกียรติ์ ตอนหนุมานจับนางสุพรรณมัจฉาและตอนยกรบ ฟ้อนขันดอก ฟ้อนสาวไหมแมงบ้งเป็นต้น
รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม(วธ.) ได้ขับเคลื่อนนโยบายคนไทยไม่ทิ้งกันตามนโยบายของรัฐบาล โดยการส่งเสริมให้เด็กพิการได้รับการพัฒนาศักยภาพด้านนาฏศิลป์และดนตรีไทยเพื่อให้เด็กเหล่านี้ได้รับการพัฒนาศักยภาพและได้รับการยอมรับจากสังคม ดังนั้น วธ.ได้จัดโครงการสอนนาฏศิลป์ดนตรีไทยให้แก่นักเรียนผู้พิการ โดยเริ่มที่จังหวัดเชียงใหม่มาอย่างต่อเนื่องจนถึงปัจจุบัน และดําเนินการสอนโดยวิทยาลัยนาฏศิลป์เชียงใหม่อีกทั้งได้คัดเลือกเด็กพิการในโครงการฯ ที่มีทักษะเป็นเลิศด้านนาฏศิลป์และดนตรีไทยเข้าศึกษาต่อระดับปริญญาตรีที่วิทยาลัยนาฏศิลป์โดยภาคเอกชนสนับสนุนทุนการศึกษาซึ่งพบว่าเด็กพิการที่เรียนจบปริญญาตรีสามารถใช้ชีวิตในสังคมได้เป็นอย่างดี ทั้งนี้ จังหวัดเชียงใหม่นับว่าเป็นต้นแบบของโครงการฯ
นายวีระ กล่าวอีกว่าหลังจากนี้วธ.จะสนับสนุนงบประมาณเพื่อขยายผลโครงการไปสู่ทุกภูมิภาคเพื่อให้เด็กพิการทั่วประเทศมีโอกาสได้รับการพัฒนาศักยภาพด้านนาฏศิลป์และดนตรีไทย นอกจากนี้ วธ.จะนํานักเรียนจากโรงเรียนโสตศึกษาอนุสารสุนทร โรงเรียนกาวิละอนุกูล และโรงเรียนสอนคนตาบอดภาคเหนือในพระบรมราชินูปถัมภ์ไปแสดงนาฏศิลป์และดนตรีไทย เพื่อฉลองในโอกาสที่ประเทศไทยเสนอโขนเพื่อขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อองค์การการศึกษา วิทยาศาสตร์และวัฒนธรรมแห่งสหประชาติ(ยูเนสโก) ทั้งนี้ คาดว่ายูเนสโกจะพิจารณาและประกาศผลในปลายปีนี้ รวมถึงนําไปแสดงในงานวันเด็กแห่งชาติในปี2562ด้วย
---------------------
รัฐบาลไทย-ข่าวทำเนียบรัฐบาล-รัฐบาลเปิดศูนย์ OSS 24 ชม. พร้อมปรับแผนลดขั้นตอน เพิ่มช่องทาง หนุนแรงงานต่างด้าวรายงานตัว-จัดทำประวัติ แนะดำเนินการให้แล้วเสร็จภายใน 31 มี.ค.นี้
วันจันทร์ที่ 26 มีนาคม 2561
รัฐบาลเปิดศูนย์ OSS 24 ชม. พร้อมปรับแผนลดขั้นตอน เพิ่มช่องทาง หนุนแรงงานต่างด้าวรายงานตัว-จัดทําประวัติ แนะดําเนินการให้แล้วเสร็จภายใน 31 มี.ค.นี้
รัฐบาลเปิดศูนย์ OSS 24 ชม. พร้อมปรับแผนลดขั้นตอน เพิ่มช่องทาง หนุนแรงงานต่างด้าวรายงานตัว-จัดทําประวัติ แนะดําเนินการให้แล้วเสร็จภายใน 31 มี.ค.นี้
วันนี้ (24 มี.ค. 61) พลเอก ประยุทธ์ จันทร์โอชา นายกรัฐมนตรี ติดตามความคืบหน้าการจัดทําทะเบียนประวัติและขออนุญาตทํางานของแรงงานต่างด้าวสัญชาติกัมพูชา ลาว และเมียนมา โดยขณะนี้กระทรวงแรงงานได้ปรับแผนการดําเนินงานของศูนย์บริการเบ็ดเสร็จ (OSS) เพื่อรองรับปริมาณของแรงงานต่างด้าวที่จะไปรายงานตัวและจัดทําทะเบียนประวัติในช่วงสัปดาห์สุดท้ายก่อนสิ้นสุดในวันที่ 31 มี.ค.61 “แผนการทํางานของศูนย์ OSS คือ 1) ลดขั้นตอน โดยขอให้ทั้งแรงงานต่างด้าวที่พิสูจน์สัญชาติแล้ว และยังไม่ได้พิสูจน์สัญชาติไปรายงานตัว ขออนุญาตทํางาน ตรวจลงตราวีซ่า และดําเนินการตามขั้นตอนที่กําหนด เพื่อให้สามารถทํางานในประเทศไทยได้ถึง 31 มี.ค. 63 2) เพิ่มเวลา ให้บริการตลอด 24 ชม.
สําหรับศูนย์ OSS ของจังหวัดที่มีแรงงานต่างด้าวเป็นจํานวนมาก เช่น จ.เชียงราย ราชบุรี ระนอง ส่วนใน กทม. เปิดให้บริการตลอด 24 ชม.ที่กระทรวงแรงงาน และเปิดให้บริการตั้งแต่เวลา 08.00 - 22.00 น. ที่ศูนย์ OSS เพชรเกษม 65 ไอที สแควร์ และตั้งฮั่วเส็ง ธนบุรี ถึง 31 มี.ค.61 3) เพิ่มช่องทาง ให้บริการที่ สนง.จัดหางาน กทม. พื้นที่ 1-10 สนง.จัดหางานจังหวัด และเว็บไซต์กรมการจัดหางาน www.doe.go.th ตั้งแต่วันที่ 26 - 31 มี.ค.61 ทั้งนี้ นายกรัฐมนตรีย้ําว่าปัจจุบันมีแรงงานต่างด้าว 3 สัญชาติ ที่ต้องดําเนินการที่ศูนย์ OSS จํานวน 1,687,473 คน ดําเนินการแล้ว จํานวน 727,902 คน เหลืออีก 959,571 คน ดังนั้น ขอให้ผู้ประกอบการนําแรงงานต่างด้าวไปรายงานตัว จัดทําทะเบียนประวัติ และดําเนินการตามขั้นตอนตั้งแต่วันนี้ เพื่อให้ทันระยะเวลาที่กําหนด พร้อมทั้งระบุว่ารัฐบาลพยายามอํานวยความสะดวกให้อย่างเต็มที่แล้ว จึงอยากให้ทุกฝ่ายได้ร่วมมือกันอย่างเต็มที่ด้วย
........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.อุตตมฯ และคณะเยี่ยมชมการดำเนินของศูนย์วิจัยและพัฒนาวัสดุอุตสาหกรรมสร้างสรรค์ จ.ลำปาง
วันอังคารที่ 15 มกราคม 2562
รมต.อุตตมฯ และคณะเยี่ยมชมการดําเนินของศูนย์วิจัยและพัฒนาวัสดุอุตสาหกรรมสร้างสรรค์ จ.ลําปาง
นายอุตตม สาวนายน รัฐมนตรีว่าการกระทรวงอุตสาหกรรม เยี่ยมชมการดําเนินงานของศูนย์ปฏิรูปอุตสาหกรรม 4.0 (ITC) ของศูนย์วิจัยและพัฒนาวัสดุอุตสาหกรรมสร้างสรรค์ กรมส่งเสริมอุตสาหกรรม จ.ลําปาง
เมื่อวันที่ 14 มกราคม 2562 นายอุตตม สาวนายน รัฐมนตรีว่าการกระทรวงอุตสาหกรรม นายสันติ กีรนันทน์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม พร้อมคณะผู้บริหารเยี่ยมชมการดําเนินงานของศูนย์ปฏิรูปอุตสาหกรรม 4.0 (ITC) ของศูนย์วิจัยและพัฒนาวัสดุอุตสาหกรรมสร้างสรรค์ กรมส่งเสริมอุตสาหกรรม จ.ลําปาง โดยมีนายทานทัต ยมเกิด ผู้อํานวยการศูนย์และคณะให้การต้อนรับ
รัฐบาลไทย-ข่าวทำเนียบรัฐบาล-โฆษกฯ แจงตลอดระยะเวลา 6 ปี รัฐบาลมุ่งทำงานแก้ปัญหาให้กับประชาชน ยึดประโยชน์ของประชาชนเป็นหลัก
วันอาทิตย์ที่ 24 พฤษภาคม 2563
โฆษกฯ แจงตลอดระยะเวลา 6 ปี รัฐบาลมุ่งทํางานแก้ปัญหาให้กับประชาชน ยึดประโยชน์ของประชาชนเป็นหลัก
โฆษกฯ แจงตลอดระยะเวลา 6 ปี รัฐบาลมุ่งทํางานแก้ปัญหาให้กับประชาชน ยึดประโยชน์ของประชาชนเป็นหลัก
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ชี้แจงกรณีที่ฝ่ายค้านกล่าวโจมตีการทํางานของรัฐบาล ภายใต้การนําของพลเอก ประยุทธ์ จันทร์โอชา นายกรัฐมนตรี ตลอดระยะเวลา 6 ปีว่า นายกรัฐมนตรีย้ําอยู่เสมอถึงความจําเป็นในการเข้ามาบริหารประเทศเพื่อหยุดความขัดแย้ง สร้างความปรองดอง และที่ผ่านมานายกรัฐมนตรีได้แก้ไขปัญหาที่สะสมมานาน ซึ่งภารกิจหลักคือการช่วยเหลือประชาชนทุกกลุ่ม โดยเฉพาะผู้มีรายได้น้อย และเกษตรกร ผ่านโครงการต่าง ๆ อย่างเป็นรูปธรรม
ขณะเดียวกันได้ดําเนินโครงการพัฒนาประเทศ ทั้งการขยายโครงข่ายด้านคมนาคม การขยายโครงข่ายรถไฟฟ้าหลายสายทั่วกรุงเทพฯ กว่า 160 กิโลเมตร รวมถึงโครงการรถไฟฟ้าความเร็วสูงเชื่อม 3 สนามบิน เพื่อความสะดวกในอนาคต และโครงการพัฒนาเขตระเบียงเศรษฐกิจพิเศษภาคตะวันออก หรือ อีอีซี เพื่อให้ต่างชาติเข้ามาลงทุนใประเทศไทยเพิ่มขึ้น
ทั้งนี้ จากปัญหาการทําประมงผิดกฎหมาย ขาดการรายงานและไร้การควบคุม ทําให้ไทยถูก “ใบเหลือง” จากทางสหภาพยุโรป (อียู) รัฐบาลได้พยายามแก้ไขปัญหาที่สะสมมานานหลายด้าน ทั้งการจดทะเบียนเรือประมง แก้ปัญหาการค้ามนุษย์ โดยการเดินหน้าเรื่องนี้อย่างจริงจัง จนสามารถปลดใบเหลืองได้ รวมถึงการปราบปรามผู้มีอิทธิพล ถือเป็นมาตรการที่รัฐบาลดําเนินการมาอย่างต่อเนื่องโดยการทํางานแบบบูรณาการของทหาร ตํารวจ และฝ่ายปกครอง
ส่วนกรณีที่ฝ่ายค้านออกมาโจมตีรัฐบาลในการแก้ปัญหาเศรษฐกิจว่าล้มเหลวนั้น หากมองภาพรวมของเศรษฐกิจทั่วโลกที่กําลังประสบปัญหาการแพร่ระบาดเชื้อโควิด-19 จะเห็นได้ว่าเกิดการชะลอตัว แต่สําหรับประเทศไทย ยังได้รับการกล่าวขวัญจากนานาประเทศว่าเป็นประเทศที่ดําเนินการมาตรการได้ดีในการปกป้องการแพร่ระบาด และจากผลสํารวจฯ ประชาชนส่วนใหญ่พอใจผลงานของรัฐบาลในการแก้ไขปัญหาโควิด-19 ส่วนในด้านการลงทุนประเทศไทยถูกจัดให้เป็นประเทศที่ดีที่สุดในการเริ่มต้นธุรกิจ จากทั้งหมด 73 ประเทศ ถือได้ว่าต่างประเทศให้การยอมรับแสดงให้เห็นถึงความเชื่อมั่นในศักยภาพของประเทศไทย
โฆษกรัฐบาลย้ํา ช่วงเวลานี้ประเทศต้องการความสามัคคี ก้าวผ่านวิกฤตครั้งนี้ไปด้วยกัน จึงอยากให้ทุกฝ่ายหันหน้าเข้าหากันทํางานเพื่อประชาชน และประเทศชาติ ขอให้คํานึงถึงผลประโยชน์ของส่วนรวมเป็นหลัก ไม่ใช่เวลาที่ออกมาสร้างความขัดแย้ง หวังผลทางการเมือง
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“พาณิชย์” สรุปผลการจับกุมผู้จำหน่ายหน้ากากอนามัย/แอลกอฮอล์ เพิ่มเป็น 248 ราย กระทำความผิด ตาม พ.ร.บ. ว่าด้วยราคาสินค้าและบริการ พ.ศ. 2542 (ประจำวันที่ 3 เมษายน 2563)
วันศุกร์ที่ 3 เมษายน 2563
“พาณิชย์” สรุปผลการจับกุมผู้จําหน่ายหน้ากากอนามัย/แอลกอฮอล์ เพิ่มเป็น 248 ราย กระทําความผิด ตาม พ.ร.บ. ว่าด้วยราคาสินค้าและบริการ พ.ศ. 2542 (ประจําวันที่ 3 เมษายน 2563)
“พาณิชย์”เผยผลการจับกุมผู้กระทําความผิดจําหน่ายหน้ากากอนามัยและแอลกอฮอล์ได้เพิ่มอีก 7 ราย ส่วนไข่ไก่ไม่พบผู้กระทําความผิดต่อเนื่อง เหตุสถานการณ์ดีขึ้น ฟาร์มได้รับคําสั่งซื้อชะลอตัวลง
ผู้จําหน่ายรายใหญ่ส่งสินค้าเข้าตลาดมากขึ้น ขณะที่ห้างและร้านค้าปลีกมีสินค้าจําหน่ายเพียงพอ
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ ว่า เมื่อวันที่ 2 เม.ย.2563 ที่ผ่านมา กระทรวงพาณิชย์และหน่วยงานที่เกี่ยวข้อง ได้ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 โดยสามารถจับกุมผู้กระทําความผิดกรณีหน้ากากอนามัย และแอลกอฮอล์ ได้เพิ่มอีก 7 ราย แบ่งเป็นกรุงเทพฯ 2 ราย โดยเป็นการจับกุมร้านค้าออนไลน์บนเฟซบุ๊ก จําหน่ายหน้ากากอนามัยนําเข้าจากจีน ราคากล่องละ 665 บาท ราคาเฉลี่ย 13.30 บาทต่อชิ้น รวม 2.5 แสนชิ้น ซึ่งได้ส่งดําเนินคดีตามมาตรา 25 (5) และมาตรา 29 แล้ว และจับกุมผู้จําหน่ายแอลกอฮอล์ไม่ปิดป้ายแสดงราคา โดยได้เปรียบเทียบปรับตามมาตรา 28 แล้ว
ส่วนในต่างจังหวัด 5 ราย โดยจับกุมร้านค้าทั่วไปจําหน่ายหน้ากากอนามัยแพงเกินจริง 2 รายที่จังหวัดเพชรบูรณ์และชลบุรี จับกุมร้านค้าที่จําหน่ายเกินราคาควบคุม 1 ราย ที่จังหวัดระนอง และจับกุมร้านค้าไม่ปิดป้ายแสดงราคา 2 ราย ที่จังหวัดชัยภูมิ ทําให้สถิติการจับกุมผู้กระทําความผิดกรณีหน้ากากอนามัย เจลแอลกอฮอล์ และแอลกอฮอล์ เพิ่มขึ้นเป็น 248 ราย แยกเป็นกรุงเทพฯ 122 ราย และต่างจังหวัด 126 ราย
ส่วนการจับกุมผู้กระทําความผิดจําหน่ายไข่ไก่เกินราคาทั่วประเทศ ณ วันที่ 2 เม.ย.2563 ไม่พบผู้กระทําความผิดเพิ่มเติม เพราะขณะนี้ ผลผลิตไข่ไก่เข้าสู่ตลาดปกติ ฟาร์มไข่ไก่ได้รับคําสั่งซื้อชะลอตัวลงจากช่วงสัปดาห์ก่อนที่มีความต้องการมาก ทําให้สามารถส่งไข่ไก่ให้กับผู้ค้าส่งได้มากขึ้น ทําให้ได้รับสินค้าเพียงพอที่จะกระจายต่อไปยังผู้ค้าปลีก ขณะที่ผู้จําหน่ายรายใหญ่ ทั้งซีพี เบทาโกร ก็กระจายไข่ไก่เข้าสู่ระบบเพิ่มขึ้น โดยสถานการณ์ในห้างโมเดิร์นเทรด เช่น แม็คโคร บิ๊กซี เทสโก้โลตัส มีสินค้าวางจําหน่ายเพิ่มขึ้น แต่ยังจํากัดการซื้อของประชาชนคนละ 1-2 แผง เพื่อกระจายให้ทั่วถึง ส่วนประชาชนมีการซื้อเท่าที่จําเป็น
สําหรับโทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) และมาตรา 25 (5) ไม่แจ้งต้นทุนซื้อขาย สต๊อก มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่ปิดป้ายแสดงราคาขาย มาตรา 28 มีอัตราโทษปรับไม่เกิน 1 หมื่นบาท ข้อหาขายแพงเกินสมควร (มาตรา 29) มีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือ ทั้งจําทั้งปรับ
ทั้งนี้ กระทรวงพาณิชย์จะมีการติดตามสถานการณ์ราคาสินค้าอย่างใกล้ชิดต่อไป โดยในช่วงนี้จะให้ความสําคัญกับสินค้าที่มีความต้องการเพิ่มขึ้น เช่น ไข่ไก่ หน้ากากอนามัย เจลล้างมือ และแอลกอฮอล์ ขอให้ผู้ค้าสินค้า ห้ามฉวยโอกาสขึ้นราคาโดยเด็ดขาด และหากผู้บริโภคพบเห็นการกระทําผิดกฎหมาย สามารถร้องเรียนได้ที่สายด่วน 1569 กรมการค้าภายใน และในต่างจังหวัดสามารถร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด
รัฐบาลไทย-ข่าวทำเนียบรัฐบาล-แรงงาน เตรียมจัดกิจกรรมต่อต้านการใช้แรงงานเด็ก 2561
วันเสาร์ที่ 9 มิถุนายน 2561
แรงงาน เตรียมจัดกิจกรรมต่อต้านการใช้แรงงานเด็ก 2561
กระทรวงแรงงาน โดยกรมสวัสดิการและคุ้มครองแรงงาน จับมือภาคีเครือข่ายภาครัฐและเอกชนจัดกิจกรรมรณรงค์ต่อต้านการใช้แรงงานเด็ก 13 มิถุนายนนี้ มุ่งป้องกันและแก้ไขปัญหาการใช้แรงงานเด็กอย่างไม่เป็นธรรม
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ประเทศไทยให้ความสําคัญกับการแก้ไขปัญหาการใช้แรงงานเด็กมาอย่างต่อเนื่อง ดังจะเห็นได้จากการให้สัตยาบันอนุสัญญาองค์การแรงงานระหว่างประเทศ 2 ฉบับ ได้แก่ ฉบับที่ 182 ว่าด้วยการห้ามและดําเนินการโดยทันทีเพื่อขจัดรูปแบบที่เลวร้ายที่สุดของการใช้แรงงานเด็กและฉบับที่ 138 ว่าด้วยอายุขั้นต่ําที่อนุญาต
ให้จ้างงานได้ การจัดทําและนํานโยบายและแผนระดับชาติเพื่อขจัดรูปแบบที่เลวร้ายของการใช้แรงงานเด็ก ฉบับที่ 2 (2558- 2563) ไปสู่การปฏิบัติ โดยร่วมมือกับหน่วยงานภาคีที่เกี่ยวข้องทั้งภาครัฐ เอกชน NGOs สถานศึกษา และองค์กรแรงงานระหว่างประเทศ เพื่อร่วมกันเป็นเครือข่ายในการป้องกันและแก้ไขปัญหาการใช้แรงงานเด็กในประเทศไทย โดยเฉพาะการใช้แรงงานเด็กในรูปแบบที่เลวร้ายให้หมดไปจากประเทศไทย นอกจากนี้ได้แก้ไขปรับปรุงกฎหมายเกี่ยวกับการคุ้มครองแรงงานเด็ก โดยกําหนดโทษในอัตราที่สูงขึ้นเพื่อป้องปรามการใช้แรงงานอย่างไม่เป็นธรรม
อธิบดีกรมสวัสดิการและคุ้มครองแรงงาน กล่าวเพิ่มเติมว่า เพื่อเป็นการรณรงค์สร้างความรู้ความเข้าใจให้แก่ผู้เกี่ยวข้อง ให้เห็นความสําคัญในเรื่องเกี่ยวกับการป้องกันและแก้ไขปัญหาการใช้แรงงานเด็ก กระทรวงแรงงาน โดยกรมสวัสดิการและคุ้มครองแรงงาน จึงกําหนดจัดกิจกรรมรณรงค์ต่อต้านการใช้แรงงานเด็กโลก ในวันที่ 13 มิถุนายน 2561 ณ ห้องประชุมจอมพล ป. พิบูลสงคราม กระทรวงแรงงานทั้งนี้ภายในงานดังกล่าว ได้จัดให้มีพิธีลงนามความร่วมมือโครงการสํารวจการทํางานของเด็กในประเทศไทย ระหว่างกระทรวงแรงงาน สํานักงานสถิติแห่งชาติ และองค์การแรงงานระหว่างประเทศ ซึ่งสํานักงานสถิติแห่งชาติจะดําเนินการสํารวจในไตรมาสที่ 3 ช่วงเดือนกรกฎาคม – กันยายน 2561
รัฐบาลไทย-ข่าวทำเนียบรัฐบาล-อุตฯ จับมือ สภาอุตฯ ชวนโรงงานร่วมใจหยุด 4-6 ก.พ. ช่วยลดการเกิดมลภาวะ
วันศุกร์ที่ 1 กุมภาพันธ์ 2562
อุตฯ จับมือ สภาอุตฯ ชวนโรงงานร่วมใจหยุด 4-6 ก.พ. ช่วยลดการเกิดมลภาวะ
อุตฯ จับมือ สภาอุตฯ ชวนโรงงานร่วมใจหยุด 4-6 ก.พ. ช่วยลดการเกิดมลภาวะ
วันนี้ (1 กุมภาพันธ์ 2562) กระทรวงอุตสาหกรรม ร่วมกับ สภาอุตสาหกรรมแห่งประเทศไทย ร่วมแถลงข่าวเรื่อง “ขอความร่วมมือโรงงานอุตสาหกรรมที่มีความเสี่ยงปัญหาฝุ่นละออง ชะลอการผลิตหรือหยุดเดินเครื่องจักร ในช่วงเวลาที่มีค่ามลพิษสูงสุดในแต่ละพื้นที่เพื่อลดผลกระทบสิ่งแวดล้อม” โดยนางสาวนิสากร จึงเจริญธรรม นายสุรพล ชามาตย์ รองปลัดกระทรวงอุตสาหกรรม นายทองชัย ชวลิตพิเชฐ อธิบดีกรมโรงงานอุตสาหกรรม และนายเกรียงไกร เธียรนุกุล รองประธานสภาอุตสาหกรรมแห่งประเทศไทย พร้อมด้วยผู้บริหารกระทรวงอุตสาหกรรม และผู้บริหารสภาอุตสาหกรรมแห่งประเทศไทย ร่วมด้วย ณ ห้องประชุมชุณหะวัณ กระทรวงอุตสาหกรรม
กระทรวงอุตสาหกรรมและสภาอุตสาหกรรมแห่งประเทศไทย ขอความร่วมมือโรงงานใน 15 จังหวัด ได้แก่ ปราจีนบุรี สุราษฎร์ธานี ขอนแก่น ราชบุรี สระบุรี สงขลา นครราชสีมา อยุธยา ฉะเชิงเทรา ระยอง นครปฐม ปทุมธานี ชลบุรี สมุทรสาคร และสมุทรปราการ ซึ่งเป็นพื้นที่ที่อาจจะได้รับผลกกระทบจากมลพิษให้หยุดเดินเครื่องจักรเป็นการชั่วคราว หรือลดกําลังการผลิตเพื่อลดการปล่อยควันและของเสีย ในช่วงวันที่ 4-6 ก.พ. 62 เพื่อช่วยลดมลภาวะที่อาจเกิดขึ้น พร้อมให้โรงงานอุตสาหกรรมร่วมกัน Big Cleaning Day ทําความสะอาดเครื่องจักรครั้งใหญ่ เพื่อกําจัดฝุ่นและของเสียที่อาจจะเกิดขึ้นได้ ทั้งยังรณรงค์ให้โรงงานปรับเปลี่ยนรถขนส่งภายในมาใช้พาหนะที่ใช้ไฟฟ้าเป็นเชื้อเพลิงซึ่งไม่ก่อให้เกิดมลภาวะ และอยากให้ทุกภาคส่วนร่วมปลุกจิตสํานึกให้คํานึงถึงสิ่งแวดล้อม ไม่สร้างมลภาวะ ซึ่งกระทรวงอุตสาหกรรมจะยังคงเฝ้าระวัง และตรวจสอบโรงงานให้ครบทุกแห่งต่อไปจนกว่าปัญหาฝุ่นละอองจะคลี่คลาย
รัฐบาลไทย-ข่าวทำเนียบรัฐบาล-ไทยเสนอให้สมัชชารัฐสภาอาเซียนเป็นตัวกลางในเชื่อมโยงประชาชน สร้างความตระหนักรู้แก่ประชาชนอาเซียน
วันเสาร์ที่ 22 ตุลาคม 2559
ไทยเสนอให้สมัชชารัฐสภาอาเซียนเป็นตัวกลางในเชื่อมโยงประชาชน สร้างความตระหนักรู้แก่ประชาชนอาเซียน
ไทยเสนอให้สมัชชารัฐสภาอาเซียนเป็นตัวกลางในเชื่อมโยงประชาชน สร้างความตระหนักรู้แก่ประชาชนอาเซียน
วันนี้ (6 กันยายน 2559) เวลา 13.35 น. ณ ห้องหมายเลข 3 ศูนย์ประชุม NCC พลเอก ประยุทธ์ จันทร์โอชา นายกรัฐมนตรี พร้อมผู้นําประเทศสมาชิกอาเซียน ได้เข้าร่วมการประชุมระหว่างผู้นําอาเซียนกับผู้แทนสมัชชารัฐสภาอาเซียน (AIPA- ASEAN Leader’s Interface with Representatives of ASEAN Inter-Parliamentary Assembly) เพื่อส่งเสริมการมีปฏิสัมพันธ์ระหว่างผู้นําอาเซียนกับฝ่ายนิติบัญญัติอาเซียนและแลกเปลี่ยนความเห็นต่อการกําหนดทิศทางและบทบาทของสมัชชาฯ ในประชาคมอาเซียน
สําหรับสาระสําคัญในการประชุม พลตรี วีรชน สุคนธปฏิภาค รองโฆษกประจําสํานักนายกรัฐมนตรี สรุปไว้ดังนี้
นายกรัฐมนตรีกล่าวว่า รัฐบาลไทยให้ความสําคัญกับกลไก AIPA เนื่องจากเป็นกลไกเชื่อมโยงการทํางานระหว่างฝ่ายบริหารและฝ่ายนิติบัญญัติของอาเซียน ทั้งยังมีบทบาทสําคัญในการเสริมสร้างประชาคมอาเซียนที่ตั้งอยู่บนพื้นฐานของกฎกติกา หลักธรรมาภิบาล ที่มีประชาชนเป็นศูนย์กลางและมีส่วนร่วม
โดยนายกรัฐมนตรีได้ยกตัวอย่างสถานการณ์เบร็กซิท (BREXIT) ซึ่งเกิดจากการประชาชนไม่ตระหนักถึงประโยชน์ของการรวมตัวกัน ทําให้บางประเทศขอแยกตัวออกจากการร่วมกลุ่ม ดังนั้น สมัชชารัฐสภาอาเซียนจึงควรเป็นสะพานเชื่อมระหว่างอาเซียนกับประชาชนรากหญ้า เพื่อสร้างความตระหนักรู้ที่ถูกต้องเกี่ยวกับกฎระเบียบต่างๆ ในประชาคมอาเซียนอย่างต่อเนื่อง ให้ประชาชนมีความเข้าใจและใช้ประโยชน์จากประชาคมอาเซียนได้อย่างเต็มที่ โดยเฉพาะกฎระเบียบที่เกี่ยวข้องกับความเชื่อมโยงการค้าและการลงทุนระหว่างประเทศต่างๆ ในอาเซียน
นอกจากนี้ นายกรัฐมนตรียังขอให้ประเทศสมาชิกเร่งรัดการออกกฎหมายภายในตามพันธกรณีของอาเซียนให้แล้วเสร็จ เพื่อให้ความตกลงในกรอบอาเซียนที่เกี่ยวข้องมีผลใช้บังคับโดยเร็ว โดยถึงการผลักดันการจัดทําฐานข้อมูล (database) ของกฎหมายภายในประเทศสมาชิกอาเซียนให้แล้วเสร็จ เพื่อเป็นฐานข้อมูลกลางร่วมกันของอาเซียนให้แก่ประชาชนที่สนใจจะไปทํามาค้าขาย หรือไปลงทุนในประเทศสมาชิกอาเซียนได้ใช้ประโยชน์
สําหรับประเทศไทยในปีที่ผ่านมา ได้ดําเนินการออกกฎหมายภายในที่เป็นประโยชน์ต่ออาเซียน โดยเฉพาะกับความเชื่อมโยงภายในภูมิภาค อาทิ พระราชบัญญัติคุ้มครองการดําเนินงานของสมาคมประชาชาติแห่งเอเชียตะวันออกเฉียงใต้ (ฉบับที่ 2) พ.ศ. 2558, พระราชบัญญัติคุ้มครองการดําเนินงานของสํานักงานวิจัยเศรษฐกิจมหภาคของภูมิภาคอาเซียนบวกสาม พ.ศ. 2558, พระราชบัญญัติเครื่องหมายการค้า (ฉบับที่ 3) พ.ศ. 2559, พระราชบัญญัติการรับขนทางอากาศระหว่างประเทศ พ.ศ. 2558 หรือ พระราชบัญญัติคุ้มครองการดําเนินงานของสํานักเลขานุการองค์กรสํารองข้าวฉุกเฉินของอาเซียนบวกสาม พ.ศ. 2559 เป็นต้น
โดยนายกรัฐมนตรีได้ให้ความเชื่อมั่นในที่ประชุมฯว่า ประเทศไทยจะสนับสนุนการทํางานของสมัชชารัฐสภาอาเซียนอย่างเต็มที่ เพื่อส่งเสริมประชาคมอาเซียนให้เป็นประชาคมที่ตั้งอยู่บนหลักของกฎกติกา ธรรมาภิบาล และประชาชนเป็นศูนย์กลางในการมีส่วนร่วมอย่างแท้จริง
รัฐบาลไทย-ข่าวทำเนียบรัฐบาล-พม. จัดประชุมคณะกรรมการกำกับดูแลการดำเนินงานตามแผนแม่บทการแก้ไขปัญหาพื้นที่ภูทับเบิก พ.ศ. 2560 - 2565 ครั้งที่ 1/2560 พร้อมขับเคลื่อนการดำเนินงานตามแผนแม่บทฯ
วันพุธที่ 6 กันยายน 2560
พม. จัดประชุมคณะกรรมการกํากับดูแลการดําเนินงานตามแผนแม่บทการแก้ไขปัญหาพื้นที่ภูทับเบิก พ.ศ. 2560 - 2565 ครั้งที่ 1/2560 พร้อมขับเคลื่อนการดําเนินงานตามแผนแม่บทฯ
พม. จัดประชุมคณะกรรมการกํากับดูแลการดําเนินงานตามแผนแม่บทการแก้ไขปัญหาพื้นที่ภูทับเบิก พ.ศ. 2560 - 2565 ครั้งที่ 1/2560 พร้อมขับเคลื่อนการดําเนินงานตามแผนแม่บทฯ
วันที่ 5 ก.ย. 60 เวลา 14.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 4 ก.ย. 60 มีการคณะกรรมการกํากับดูแลการดําเนินงานตามแผนแม่บทการแก้ไขปัญหาพื้นที่ภูทับเบิก พ.ศ. 2560 - 2565 ครั้งที่ 1/2560 โดยมีนายธีรพงษ์ ศรีสุคนธ์ รองอธิบดีกรมพัฒนาสังคมและสวัสดิการ พร้อมด้วย พันเอก เถกิงเดช สัมมาทัต รอง ผอ.สสท.ศปป.4 กอ.รมน. ผู้แทนกองอํานวยการรักษาความมั่นคงภายในราชอาณาจักร นายสนั่น พงษ์อักษร ปลัดจังหวัดเพชรบูรณ์ ผู้แทนจังหวัดเพชรบูรณ์ และคณะกรรมการกํากับดูแลการดําเนินงานฯ เข้าร่วมประชุม เพื่อหารือแนวทางการขับเคลื่อนการดําเนินงานตามแผนแม่บทการแก้ไขปัญหาพื้นที่ภูทับเบิก พ.ศ. 2560 - 2565 ณ ห้องประชุม ชั้น 6 กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายณรงค์ กล่าวว่า จากการประชุมคณะรัฐมนตรี เมื่อวันที่ 25 กรกฎาคม 2560 ที่ผ่านมา ได้มีมติเห็นชอบแผนแม่บทการแก้ไขปัญหาพื้นที่ภูทับเบิก พ.ศ. 2560 - 2565 จํานวน 6 แผนงานได้แก่ 1) แผนการบริหารและจัดการพื้นที่ภูทับเบิก 2) แผนการจัดการพื้นที่ผ่อนปรน 3) แผนการจัดการพื้นที่อยู่อาศัย 4) แผนการจัดการพื้นที่ทํากิน 5) แผนการจัดการพื้นที่ป่าไม้ และ 6) แผนการจัดการพื้นที่ส่วนกลาง โดยแผนแม่บทดังกล่าวกําหนดให้หน่วยงานที่เกี่ยวข้องเข้าร่วมในการขับเคลื่อนงานตามภารกิจหน้าที่ของแต่ละหน่วยงาน อีกทั้ง กําหนดให้มีคณะกรรมการ จํานวน 2 คณะ ได้แก่ คณะกรรมการกํากับดูแลการดําเนินงานตามแผนแม่บทการแก้ไขปัญหาพื้นที่ภูทับเบิก พ.ศ. 2560-2565 และคณะกรรมการดําเนินงานตามแผนแม่บทการแก้ไขปัญหาพื้นที่ภูทับเบิก พ.ศ. 2560 – 2565 จังหวัดเพชรบูรณ์
นายณรงค์ กล่าวเพิ่มเติมว่า จากมติคณะรัฐมนตรีดังกล่าว จึงได้จัดการประชุมในครั้งนี้ เพื่อเคลื่อนงานตามแผนแม่บทดังกล่าว โดยการประชุมครั้งนี้ ที่ประชุมมีมติเห็นชอบให้กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ดําเนินการขอใช้ประโยชน์พื้นที่ภูทับเบิกจากกรมป่าไม้ และให้ทุกหน่วยงานเร่งดําเนินงานจัดทําแผนปฏิบัติการตามกรอบแผนเฉพาะด้าน 6 แผนในแผนแม่บทฯ และจัดส่งแผนปฏิบัติการแก่ พส. ภายในวันที่ 30 กันยายน 2560 พร้อมทั้งขับเคลื่อนงานตามบทบาทภารกิจ และรายงานความคืบหน้าเสนอต่อคณะกรรมการกํากับดูแลการดําเนินงานตามแผนแม่บทการแก้ไขปัญหาพื้นที่ภูทับเบิก พ.ศ.2560-2565 ต่อไป
รัฐบาลไทย-ข่าวทำเนียบรัฐบาล-ยุติธรรม ปิดเวทีแลกเปลี่ยนประสบการณ์เพื่อหาแนวทางแก้ไขปัญหาในพื้นที่จังหวัด
วันพฤหัสบดีที่ 24 พฤษภาคม 2561
ยุติธรรม ปิดเวทีแลกเปลี่ยนประสบการณ์เพื่อหาแนวทางแก้ไขปัญหาในพื้นที่จังหวัด
กระทรวงยุติธรรม ปิดเวทีแลกเปลี่ยนประสบการณ์เพื่อหาแนวทางแก้ไขปัญหาในพื้นที่จังหวัด
เมื่อวันพฤหัสบดีที่ ๒๔ พฤษภาคม ๒๕๖๑
ณ ห้องจูปิเตอร์ ๔-๕ อาคารอิมแพค ชาเลนเจอร์ เมืองทองธานี
นายวัลลภ นาคบัว ผู้อํานวยการสํานักงานกิจการยุติธรรม
เป็นประธานปิดโครงการอบรมวิเคราะห์และแก้ไขปัญหาในพื้นที่จังหวัด เพื่อขับเคลื่อนการพัฒนาประเทศ
ตามโครงการ "ไทยนิยม ยั่งยืน" โดยโครงการอบรมดังกล่าว จัดขึ้นระหว่างวันที่ ๒๑ - ๒๔ พฤษภาคม ๒๕๖๑
เพื่อแลกเปลี่ยนประสบการณ์ องค์ความรู้ ในการปฏิบัติงานร่วมกัน
ระหว่างเจ้าหน้าที่หน่วยงานราชการกับตัวแทนจากภาคประชาชน
และการพัฒนาศักยภาพในการวิเคราะห์สภาพปัญหา สามารถกําหนดแนวทางแก้ไขปัญหาในพื้นที่จังหวัด
ผู้เข้าร่วมประกอบด้วย ยุติธรรมจังหวัด เจ้าหน้าที่จังหวัดนําร่อง ๑๙ จังหวัด จังหวัดในระบบเดิม ๑๙ จังหวัด
รวมทั้ง ผู้แทนศูนย์ไกล่เกลี่ยของกรมคุ้มครองสิทธิและเสรีภาพ ๕๐ เขตในกรุงเทพมหานคร
ผู้แทนจากศูนย์บริการร่วมกระทรวงยุติธรรม และผู้แทนจากสํานักงานกิจการยุติธรรม
ทั้งนี้ ได้บรรยายพิเศษในหัวข้อ “บทบาท กพยจ. และการขับเคลื่อนนโยบาย ไทยนิยม ยั่งยืน”
ใจความตอนหนึ่งว่า การจัดตั้ง กพยจ. เพื่อให้การดําเนินการตามนโยบายของ กพยช. เป็นไปอย่างมีประสิทธิภาพ
จึงมีการพัฒนาการบริหารงานระดับจังหวัดให้มีรูปแบบการทํางานสอดคล้องและเป็นไปในทิศทางเดียวกัน
โดยรับนโยบายจากทาง กพยช.ไปปฎิบัติในการขับเคลื่อนการอํานวยความยุติธรรมแก่ประชาชน
และการนําเสนอปัญหาระดับจังหวัดเพื่อให้ กพยจ. พิจารณาและแก้ไขปัญหา ซึ่งสํานักงานยุติธรรมจังหวัด
ซึ่งเป็นฝ่ายเลขาฯ กพยจ. ต้องขับเคลื่อน กพยจ. โดยการดําเนินในส่วนต่างๆ โดยเฉพาะอย่างยิ่ง
ในเรื่องของการประเมินวิเคราะห์สถานการณ์ของพื้นที่จากข้อมูลที่มีอยู่ (Monitoring)
ซึ่งจะทําให้ทราบถึงปัญหาที่แท้จริงในพื้นที่
ตลอดจนการกําหนดชุดวิธีการ (menu)ในการแก้ไขปัญหาที่เกิดขึ้น
ซึ่งจะนําไปสู่การเสนอโครงการให้สามารถบรรจุไว้ในแผนจังหวัด
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม ตรวจเยี่ยมและให้กำลังใจ เจ้าหน้าที่กรมโรงงานอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันพุธที่ 2 สิงหาคม 2560
ปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่กรมโรงงานอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันนี้ (2 สิงหาคม 2560)  ปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่กรมโรงงานอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันนี้ (2 สิงหาคม 2560) รัฐบาลโดยกระทรวงอุตสาหกรรม นําโดยนายสมชาย หาญหิรัญ ปลัดกระทรวงอุตสาหกรรม และนายปณิธาน จินดาภู รองปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่กรมโรงงานอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รมว.ดิจิทัลฯ ตรวจเยี่ยม “ศูนย์อุตุนิยมวิทยาภาคใต้ฝั่งตะวันออก” จ.สงขลา
วันพฤหัสบดีที่ 30 พฤศจิกายน 2560
รมว.ดิจิทัลฯ ตรวจเยี่ยม “ศูนย์อุตุนิยมวิทยาภาคใต้ฝั่งตะวันออก” จ.สงขลา
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เดินทางตรวจเยี่ยมศูนย์อุตุนิยมวิทยาภาคใต้ฝั่งตะวันออก จังหวัดสงขลา พร้อมติดตามผลการดําเนินงานจากนโยบายสู่การปฏิบัติการขับเคลื่อนอุตุนิยมวิทยาเพื่อเศรษฐกิจและสังคมดิจิทัล ด้านการพัฒนาการให้บริการด้านอุตุนิยมวิทยาการบิน ของกรมอุตุนิยมวิทยา ซึ่งผ่านการรับรองมาตรฐาน ISO 9001:2015 รวมถึงการประยุกต์ใช้เทคโนโลยีภูมิสารสนเทศ และเครื่องมือตรวจอากาศอัตโนมัติในการติดตามและการเฝ้าระวังสภาพอากาศบริเวณภาคใต้ฝั่งตะวันออก โดยการใช้คอมพิวเตอร์สมรรถนะสูงและฐานข้อมูลขนาดใหญ่ (Big Data) เพื่อการพยากรณ์อากาศ รวมถึงการให้บริการดิจิทัลอุตุนิยมวิทยาผ่านช่องทางการเชื่อมต่อ (Application Program Interface : API) และ Mobile Application ศูนย์อุตุนิยมวิทยาภาคใต้ฝั่งตะวันออก มีการดําเนินการตามมาตรฐานขององค์การอุตุนิยมวิทยาโลก (WMO) และองค์การการบินพลเรือนระหว่างประเทศ (ICAO) ในการตรวจเฝ้าระวัง พยากรณ์อากาศ การเตือนภัยทางธรรมชาติและความปลอดภัยในการดําเนินกิจการด้านการบิน มีการใช้ Internet of Things เข้ามาช่วยในการเก็บข้อมูลปริมาณน้ําฝน เพื่อการคาดการณ์น้ําท่วมโดยเฉพาะในพื้นที่ที่เข้าถึงยาก ซึ่งสอดรับกับนโยบาย “ไทยแลนด์ 4.0” ของรัฐบาล เมื่อวันที่ 27 พฤศจิกายน 2560 ณ ศูนย์อุตุนิยมวิทยาภาคใต้ฝั่งตะวันออก กรมอุตุนิยมวิทยา ตําบลบ่อยาง อําเภอเมือง จังหวัดสงขลา
**************************